Izložba „Fragmenti juga“
2026-02-23 18:00 - 20:00 (Europe/Zagreb) | TUP Dubrovnik, Ul. Svetog Križa 3, Dubrovnik, DFubrovačko-neretvanska, 20000, Croatia
U organizaciji Dubrovačke udruge likovnih umjetnika (DULU) i TUP-d.d., u ponedjeljak 23. veljače 2026., najavljujemo otvorenje izložbe „Fragmenti juga“. Izložba će biti otvorena u Galeriji TUP s početkom u 18 sati. Djela su nastala uglavnom tijekom 2026. u tehnikama akrila, ulja, emaila na platnu ili kombiniranoj tehnici. Izložba je otvorena do 1. travnja 2026.

Ovo je druga izložba Dubrovačke udruge likovnih umjetnika tijekom 2026., i okuplja 16 članova: Anto Violić, Dragica Maca Lučić, Dubravka Rathman, Franica Čebirić, Ivan Biško, Karja Tolja, Luce Đuraš, Marijan Fragić, Marijana Hure, Mišo Baričević, Nedjeljka Nene Gligor, Pero Skvrce, Robert Kralj, Tomislav Kralj, Valter Kožul i Vedran Grabovac.

AUTOCESTA ZLOČINA / Crime 101
2026-02-23 20:00 - 22:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Smješten u užarenoj stvarnosti Los Angelesa, Autocesta zločina donosi priču o neuhvatljivom kradljivcu dragulja (Chris Hemsworth) čiji niz spektakularnih pljački duž autoceste 101 zbunjuje policiju. Kada se namjeri na plijen života, njegov se put ispreplete s razočaranom brokerskom agenticom osiguranja (Halle Berry), koja se i sama nalazi na životnoj prekretnici. Uvjeren da je otkrio obrazac, neumoljivi detektiv (Mark Ruffalo) sve mu je bliže, dodatno podižući uloge. Kako se velika pljačka približava, granica između lovca i lovine počinje se brisati, a svo troje suočavaju se s odlukama koje će im zauvijek promijeniti živote – i spoznajom da povratka više nema.

GLAVONJA
2026-02-24 16:30 - 18:00, 2026-02-25 16:30 - 18:00, 2026-02-26 16:30 - 18:00, 2026-02-27 16:30 - 18:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Glavonja je priča o desetogodišnjoj Alisi i njezinu starijem bratu Milanu, koji svijet doživljava drukčije od ostalih. U društvu trojice dječaka detektiva kreću u potragu za tajanstveno nestalim roditeljima te upadaju u nadrealnu pustolovinu u kojoj će se zbližiti i postati nerazdvojna dječja družina. Upravo Milanova jedinstvena perspektiva postaje neočekivani ključ razotkrivanja misterija.

SVADBA
2026-02-24 18:00 - 19:30, 2026-02-27 18:30 - 20:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Od redatelja i scenarista Igora Šeregija, čiji je ZG80 bio veliki hit u kinima, stiže SVADBA – domaća komedija s jednom od najjačih glumačkih postava u novije vrijeme – Rene Bitorajac, Dragan Bjelogrlić, Anđelka Stević Žugić, Dejan Aćimović, Srđan Žika Todorović, Linda Begonja… i mnogi drugi! Miljenko, uspješan i utjecajan hrvatski poduzetnik, na dan svoga pedesetog rođendana suočava se s brutalnom istinom – na sjednici nadzornog odbora doznaje da se njegovo poslovno carstvo nalazi na rubu sloma. Dok pokušava sačuvati pribranost, u njegov ured ulazi obitelj s tortom, osmijesima i pjesmom – nesvjesni da se svijet oko njega upravo urušava. U trenutku lažne vedrine zazvoni telefon. Na liniji je njegova kći Ana, studentica u Londonu. Čestita mu rođendan, radosno objavljuje zaruke – i zatim, gotovo slučajno, priznaje da je trudna. Otac djeteta je sin srpskog premijera. Šok se širi obitelji poput valova: baka se razboli, Miljenko tone dublje u očaj, a njegov hladnokrvni poslovni savjetnik Budimir u toj tragediji prepoznaje rijetku priliku – da spasi kompaniju, makar i po cijenu svega ostalog.

ORKANSKI VISOVI / Wuthering Heights
2026-02-24 20:00 - 22:15, 2026-02-25 18:00 - 20:15 | Kino Sloboda, Luža 66, Dubrovnik, Dubrovačko-neretvanska, 20000, Croatia
Margot Robbie i Jacob Elordi predvode glumačku postavu u novoj, vizualno raskošnoj adaptaciji klasika „Orkanski visovi“ oskarom nagrađene redateljice Emerald Fennell (Promising Young Woman), koja donosi svježe, moderno viđenje jedne od najpoznatijih ljubavnih priča svih vremena.
Na zabačenim, vjetrom šibanima visoravnima Engleske, između dvoje izmučenih duša, Cathy i Heathcliffa, rađa se strast koja prkosi svemu – razumu, moralu i društvu. Njihova ljubav, jednako snažna koliko i destruktivna, pretvara se u opsesiju koja proganja generacije i razara sve oko njih.

ČUJEMO LI SE ? / Is This Thing On ?
2026-02-24 20:30 - 22:30 | Kino dvorana Visia, Poljana Paska Miličevića 3, Dubrovnik, 20000, Croatia
Od redatelja Bradleyja Coopera dolazi iskrena, duhovita i gorko-slatka priča nadahnuta životom britanskog komičara Johna Bishopa – o muškarcu koji nakon raspada braka pronalazi novi glas, smisao i sebe na pozornici stand-up komedije.
Dok se njihov brak tiho raspada, Alex (Will Arnett) suočava se sa srednjim godinama i skorim razvodom, tražeći novi smisao na njujorškoj komičarskoj sceni, dok Tess (Laura Dern) preispituje žrtve koje je podnijela zbog obitelji – prisiljavajući ih da zajedno pronađu način kako koegzistirati kao roditelji i otkriju može li ljubav poprimiti novi oblik.

BESPLATNA RADIONICA “POKRENI SVOJ POSAO”
2026-02-25 10:00 - 13:00 | DURA Razvojna Agencija Grada Dubrovnika / Dubrovnik’s Development Agency, Branitelja Dubrovnika 15, Dubrovnik, 20000, Croatia
BESPLATNA RADIONICA “POKRENI SVOJ POSAO”
Razmišljate o ulasku u poduzetničke vode, ali vas plaši „šuma“ propisa i birokracije? DURA, u suradnji s Hrvatskim zavodom za zapošljavanje, organizira radionicu osmišljenu upravo za vas koji želite siguran i informiran početak.
Ovo je prilika da dobijete jasne odgovore na pitanja koja muče svakog početnika – od odabira pravnog oblika do troškova poslovanja.
VAŽNA NAPOMENA: Sudjelovanje na ovoj radionici boduje se prilikom podnošenja zahtjeva za HZZ potporu za samozapošljavanje!
Što ćete naučiti tijekom 4 sata edukacije? Obrt, d.o.o. ili j.d.o.o.: Koji su ključni faktori za odabir oblika koji najbolje odgovara vašoj ideji? Paušal, dohodak ili dobit: Koji su načini oporezivanja i koliki su stvarni troškovi svakog od njih? Uvjeti i propisi: Što učiniti ako nemate potrebnu školsku spremu za obrt i možete li registrirati tvrtku dok ste još zaposleni? HZZ mjere: Kako doći do potpore za samozapošljavanje i vaučera za obrazovanje?
Predavačice:Nataša Bašić: Iskusna poduzetnica i financijska savjetnica iz tvrtke ACCONTO koja će vam pomoći razumjeti računovodstvenu i poreznu stranu poslovanja.Ana Nadramija: Stručna savjetnica pri HZZ-u koja će detaljno predstaviti dostupne mjere poticaja.
Ne propustite priliku za besplatno stručno usmjeravanje i osigurajte čvrste temelje za svoj budući posao.
Srijeda, 25. veljače 2026. u 10:00 sati Online prijavnica: https://eventsnotebook.com/showEvent.php?id=746 Više info: mpuljas@dura.hr | 020/640-271
Projekt “Startup akademija” financiran je od strane Grada Dubrovnika.

Predavanje: Rani radovi Andrije Maurovića
2026-02-25 18:00 - 19:00 | Znanstvena knjižnica Dubrovnik, Cvijete Zuzorić 4, Dubrovnik, Dubrovačko-neretvanska, 20000, Croatia
Povodom 125. obljetnice rođenja Andrije Maurovića, u srijedu, 25. veljače u 18:00 sati održat će se predavanje o njegovim ranim radovima u Znanstvenoj knjižnici (Cvijete Zuzorić 4, 3. kat).
Otkrijte kako je započeo umjetnički put jednog od najvažnijih hrvatskih strip autora – od prvih ilustracija i karikatura 1921. godine u časopisu Jež do objave prvog stripa Vjerenica mača.Predavanje donosi manje poznate detalje o njegovim dubrovačkim počecima i razvoju umjetnika koji je trajno obilježio hrvatsku likovnu i strip scenu.
Znanstvena knjižnica Dubrovnik Srijeda, 25. veljače 18:00
Vidimo se!
#AndrijaMaurovic #Strip #Predavanje #DubrovačkeKnjižnice

Forum mladih Grada Dubrovnika - Drama i poezija
2026-02-25 18:00 - 20:00 | Kazalište Marina Držića, Pred Dvorom 3, Dubrovnik, 20000, Croatia
U srijedu 25. veljače s početkom u 18 sati održat će se još jedna u nizu manifestacija “Drame i poezije” iz ciklusa Foruma mladih Grada Dubrovnika. Mjesto održavanja i susreta je Kazalište Marina Držića, a ovaj program dijelom je proslave titule “Grad Dubrovnik – prijatelj djece” koju ponosno nosi punih 20 godina, točnije od 4. veljače 2006. godine! Riječ je o značajnom priznanju koje se dodjeljuje gradovima u Hrvatskoj koji u potpunosti ostvaruju prava i potrebe djece, poštujući načela Konvencije Ujedinjenih naroda o pravima djeteta.

Na daskama koje život znače nastupit će izvođači u rasponu od najmlađih osnovnoškolaca pa do iskusnih maturanata, a u duhu Marina Držića izmjenjivat će se nizom riječi i stihova na Velikoj Sceni KMD-a. Organizator je Centar za djecu, mlade i obitelj Dubrovnik u nadležnosti UO za obrazovanje, šport, socijalnu skrb i civilno društvo Grada Dubrovnika uz potporu Kazališta Marina Držića.

NURNBERG / Nuremberg
2026-02-25 18:00 - 20:30 | Kino dvorana Visia, Poljana Paska Miličevića 3, Dubrovnik, 20000, Croatia
Predvođen dobitnicima Oscara Russellom Croweom i Ramijem Malekom te nominiranim Michaelom Shannonom, Nürnberg je snažan triler koji donosi priču o uspostavi povijesnih suđenja članovima nacističkog vrhovnog zapovjedništva za ratne zločine počinjene tijekom Drugog svjetskog rata. Film je temeljen je na hvaljenoj knjizi Jacka El-Haija The Nazi and the Psychiatrist. U neposrednom razdoblju nakon Drugog svjetskog rata, dok se svijet suočava s razotkrivenim užasima Holokausta, američki vojni psihijatar, bojnik Douglas Kelley dobiva izniman zadatak – procijeniti mentalno stanje Hermanna Göringa, zloglasnog bivšeg reichsmaršala i Hitlerova zamjenika, kao i drugih visokih nacističkih dužnosnika. No uskoro se nađe zarobljen u psihološkom dvoboju s Göringom, čija karizma i lukavstvo razotkrivaju trijeznu istinu: da i obični ljudi mogu počiniti nezamislivo zlo.

HARRY POTTER TEMATSKI KVIZ
2026-02-25 19:00 - 22:30 | Capitano Bar, Tenturija 96, Komolac, Dubrovačko-neretvanska, 20236, Croatia
Drage kvizašice i kvizaši,
ljubitelji serijala o najpoznatijem mladom čarobnjaku i njegovoj borbi protiv Onog koga ne smijemo imenovati, predstavljamo vam naš drugi Harry Potter tematski kviz ove sezone, koji će se održati u srijedu, 25. veljače, sa početkom u 20:00h, u Capitanu. Pripremili smo vrlo zanimljiv kviz posvećen svijetu čarobnjaštva. 🪄🧙‍♂️
🎁 NAGRADE
Za vas smo pripremili bogat nagradni fond koji su osigurali naši partneri, a nagradit ćemo najmanje 3 najbolje i najsretnije ekipe.
👥 PRAVILA
Svaka ekipa koja želi učestvovati može imati maksimalno 5 članova, a kotizacija iznosi 12 eura po ekipi.
PRIJAVA
⚠️ NAPOMENA
Ako vaša ekipa ne može prisustvovati kvizu, molimo vas da nas što prije obavijestite na organizacija@kvizovi.hr, kako bismo omogućili nekoj ekipi sa liste čekanja da sudjeluje.

Predstava „Mrtvi kut“
2026-02-25 19:30 - 21:30 | Gradsko kulturno središte Metković, Ul. Stjepana Radića 1, Metković, Dubrovačko-neretvanska, 20350, Croatia
25. veljače
19:30 sati
Gradsko kulturno središte Metković
Ulaznice: 10 € (radnim danom od 9 do 13 h)

Redatelj predstave „Mrtvi kut“ Dražen Krešić svoje je srednjoškolske dane proveo u Gimnaziji Metković, dok je rodom iz Neuma – pa ovo gostovanje ima i jednu posebnu, lokalnu priču u pozadini.

Možda je baš zato ova predstava o troje potpunih neznanaca koji kreću na put u nepoznato toliko bliska i iskrena. Kroz humor, prepucavanja i emotivne trenutke, „Mrtvi kut“ govori o onome što nam je svima poznato – potrebi da negdje pripadamo.

Na sceni vas očekuju Laura Bošnjak, Filip Luka Gospić i Nika Petrović, a Kazalište PlayDrama donosi suvremenu, dinamičnu i snažnu kazališnu priču koja ostaje s publikom i nakon zadnjeg aplauza.

Vidimo se u kazalištu!

UTOČIŠTE / Shelter
2026-02-25 20:30 - 22:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Jason Statham se vraća u vrhunskoj akcijskoj formi u novom napetom trileru redatelja hitova Greenland i Angel Has Fallen!
Radnja prati povučenog čovjeka na škotskom otoku koji pronalazi djevojku u moru, što pokreće niz događaja i prisiljava ga da se suoči s prošlošću.

AUTOCESTA ZLOČINA / Crime 101
2026-02-25 20:30 - 23:00 | Kino dvorana Visia, Poljana Paska Miličevića 3, Dubrovnik, 20000, Croatia

Overpain (Gr) - HC srijeda s Delumbija_diy
2026-02-25 21:00 - 23:30 | Udruga mladih Orlando, Ulica branitelja Dubrovnika 41, Dubrovnik, Dubrovačko-neretvanska, 20 000, Croatia
Event 005
OVERPAIN(Thessaloniki, GR)
HARDCORE SRIJEDA 25.02.2026.
Overpain je nastao 2007. u Solunu, imaju teški i agresivni hc zvuk ispresjecan beatdownima.Javili su nam se za pomoć oko datuma na tour-u, a delumbija_diy je morala odgovoriti.Znamo da je srijeda radni dan, al ne može se biti hardcore samo subotom. Obuci trenerku za plesanje i podrži bend i scenu!
https://overpainshc.bandcamp.com/
Still Standing E.P(2008)Underrated-Overhated(2012) Lifeweight(2015)Cauldron City Stories I (2021)Cauldron City Stories II (2025)

Srijeda 25.02.2026.Start: 20:00(vrata)//21:30(bend)Udruga mladih OrlandoUlaz besplatan. Nema šanka.Bring your own booze!

Poduzetnička ćakula „Važnost edukacija i networkinga za razvoj održivog poslovanja“
2026-02-26 10:00 - 13:00 | Love Bar, Andrije Hebranga 95, Dubrovnik, Dubrovačko-neretvanska, 20000, Croatia
U sklopu A4sustinno Project aktivnosti organiziramo Poduzetničku ćakulu na temu „Važnost edukacija i networkinga za razvoj održivog poslovanja“.

Očekuju vas pitch predstavljanja sudionika akceleracijskog programa, otvoreni razgovori o izazovima i prilikama te prilika za nova poslovna poznanstva.

Jer održivo poslovanje ne raste samo kroz znanje, raste kroz ljude i suradnju.

Love bar, Dubrovnik
26.02.2026.
10:00 sati

Budući da je broj polaznika ograničen, molimo sve zainteresirane da se prijave putem:

poveznice: https://forms.gle/sy7ifTx2d2Kt7jNV9
maila: czp@czp.hr
telefona: 020/418-401

Svaki poduzetnik svojim radom ostavlja trag i doprinosi razvoju zajednice u kojoj djeluje. Zato vas pozivamo da nam se pridružite, razmijenite iskustva, steknete nove uvide i inspirirate se primjerima dobre prakse.

Zajedno možemo potaknuti nove ideje, osnažiti suradnju i graditi otporniju, uspješniju i povezaniju lokalnu zajednicu koja raste zahvaljujući poduzetničkoj inicijativi.

#dubrovnik #poduzetništvo #poduzetničkaćakula

KAKO RAZGOVARATI S DJETETOM KADA SUMNJAMO NA VRŠNJAČKO NASILJE - interaktivno predavanje
2026-02-26 17:00 - 18:00 | Obiteljski centar Dubrovnik, Svetoga Križa 3, Dubrovnik, Dubrovačko-neretvanska, 20000, Croatia
Povodom obilježavanja Nacionalnog dana borbe protiv vršnjačkog nasilja još poznatog i kao Dan ružičastih majica Obiteljski centar vas poziva na interaktivno predavanje„KAKO RAZGOVARATI S DJETETOM KADA SUMNJAMO NA VRŠNJAČKO NASILJE“
Vršnjačko nasilje česta je tema među roditeljima, učiteljima i odgajateljima već dugi niz godina. O samoj pojavi sad svi već puno znamo. Unatoč tome, kada sumnjamo na vršnjačko nasilje ili kada znamo da se događa, često smo nesigurni oko toga kako i na koji način pristupiti djetetu. Srce kaže jedno, glava kaže drugo, a struka možda nešto treće. Zato vas pozivamo na naše predavanje kako bi mi čuli vas, a vi nas te onda zajedno pružili našoj djeci ono što im je potrebno.
GDJE: Obiteljski centar, Područna služba Dubrovačko-neretvanska, ul. Sv. Križa 3, Dubrovnik. Glavni ulaz, 1. kat, lijevo do kraja hodnika.KAD: Četvrtak, 26.02.2026.g. u 17:00hTKO: predavač Lukša Vragolov, prof.soc.ped.ZA KOGA: roditelje djece svih uzrasta, učitelje, nastavnike, odgajatelje i sve koji se u svom profesionalnom životu bave djecom.PRIJAVE I UPITI: oc-dubrovnik@obiteljski.hrBroj mjesta je ograničen, a predavanje je besplatno.P.S. Obucite nešto rozo!

Predstavljanje zbirke pjesama Josipe Garilović “Moli Boga ćeri i šuti”
2026-02-26 18:00 - 19:00 | Narodna knjižnica Grad, Ulica od Puča 6, Dubrovnik, Dubrovačko-neretvanska, 20000, Croatia
U četvrtak, 26. veljače u 18 sati, u Saloči od zrcala Narodne knjižnice Grad očekuje vas predstavljanje prve zbirke pjesama dubrovačke autorice Josipe Garilović.
Zbirka snažnog i simboličnog naslova „Moli Boga ćeri i šuti!“ jedno je od posljednjih izdanja nekadašnjeg Društva dubrovačkih pisaca. Knjigu je priredio Boris Njavro, dok je za tehničko oblikovanje zaslužan Vinko Rožić.
Uz autoricu, o zbirci će govoriti Boris Njavro i Vinko Rožić, a u programu sudjeluje i Edi Jertec, glumac Kazalište Marina Držića, koji će interpretirati odabrane pjesme.
Pozivamo sve ljubitelje poezije da nam se pridruže i podrže mladu autoricu na predstavljanju njezina prvijenca.
Ulaz je slobodan

HAMNET
2026-02-26 18:00 - 20:00 | Kino dvorana Visia, Poljana Paska Miličevića 3, Dubrovnik, 20000, Croatia
Paul Mescal u ulozi Williama Shakespearea i oscarovka Chloé Zhao u ulozi redateljice, donose dirljivu priču o tragediji koja je oblikovala jedno od najvećih djela svjetske književnosti.
Filmska adaptacija svjetski hvaljenog i nagrađivanog romana Hamnet autorice Maggie O’Farrell zakoračuje u područje povijesne fikcije i donosi novu interpretaciju osobne tragedije Williama Shakespearea – gubitka 11-godišnjeg sina Hamneta. Upravo taj gubitak, vjeruje se, oblikovao je jedno od najslavnijih djela svjetske književnosti, dramu Hamlet, napisanu ubrzo nakon tragedije. Kroz perspektivu Shakespeareove supruge Anne, poznatije kao Agnes, roman i film istražuju posljedice obiteljske tragedije na njihove dvije preostale kćeri, od kojih je jedna bila Hamnetova blizanka, na njihov brak te na samu umjetnost.

Predavanje “Kralj Tomislav i Hrvatsko kraljevstvo između historiografije i politike”
2026-02-26 19:00 - 20:30 | Zavičajni muzej Konavala, Čilipi, Beroje 49, Čilipi, Dubrovačko-neretvanska, 20217, Croatia
Pozivamo vas na predavanje u četvrtak, 26. veljače u 19 sati u Zavičajnom muzeju Konavala pod naslovom “Kralj Tomislav i Hrvatsko kraljevstvo između historiografije i politike” koje će održati dr. sc. Trpimir Vedriš.
Povjesničar dr. sc. Trpimir Vedriš, rođen je 1976. u Zagrebu, docent je na Odsjeku za povijest zagrebačkog Filozofskog fakulteta koji je doktorirao na Srednjoeuropskom sveučilištu u Budimpešti. Područja njegova znanstvena istraživanja su povijest kršćanstva i hrvatsko srednjovjekovlje. Iza sebe već ima više znanstvenih radova.

EPIC: ELVIS PRESLEY IN CONCERT
2026-02-26 20:30 - 22:00 | Kino dvorana Visia, Poljana Paska Miličevića 3, Dubrovnik, 20000, Croatia
Elvis pjeva i priča svoju priču kao nikad prije u novom filmskom iskustvu vizionarskog filmaša Baza Luhrmanna.
Cijeli materijal pokazuje koliko je Elvis Presley bio karizmatičan na pozornici u srednjim tridesetima, godinama prije nego što su droga i prejedanje pridonijeli njegovoj smrti 1977. Kada pogledate EPiC postaje jasno zašto je Elvis u Las Vegasu tijekom sedam godina prodao više od milijun ulaznica za svoje nastupe, kao i više od 500 milijuna nosača zvuka diljem svijeta.
Koliko je Elvis bio ne samo umjetnik, već i radnik, najbolje pokazuje broj koncerata koje je odrađivao.
“Dio snimki je napravljen kada je Elvis doista bio premorene jer je u 15 dana održao nastupe u 15 gradova, a ponekad je imao i po tri koncerta na dan. Možete li uopće zamisliti koliko naporono takav nastup imati tri puta na dan”, upitao se Luhrmann.Proces restauracije trajao je više od dvije godine u Park Road Post Production, studiju Peter Jacksona, gdje je arhivski materijal doveden na razinu kino-projekcije. Budući da dio tonskih zapisa nije bio sinkroniziran sa slikom, korištena je analiza pokreta usana kako bi se zvuk precizno re-sinkronizirao s kadrovima.

SVE PO SPISKU / I Swear
2026-02-26 20:30 - 22:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Duhovit, iskren i vrlo snažan film inspiriran životom i iskustvima Johna Davidsona, koji prati njegovo putovanje od neshvaćenog tinejdžera u Britaniji 1980-ih do današnjeg zagovornika razumijevanja i prihvaćanja Touretteovog sindroma.
Dijagnosticiran mu je u dobi od 15 godina, a kroz problematične tinejdžerske godine i odrastanje on se probija unatoč svim preprekama, pronalazeći inspiraciju u ljubaznosti drugih i otkrivajući svoju pravu svrhu u životu.

Radionica “Bonton za male dame i gospare od Raguse”
2026-02-27 18:00 - 19:30 | TUP Dubrovnik, Ul. Svetog Križa 3, Dubrovnik, DFubrovačko-neretvanska, 20000, Croatia
Radionica Kolarin Kazališna Družina Dubrovnik “Bonton za male dame i gospare od Raguse” održat će se u petak 27. veljače s početkom u 18h u prostora Centra u TUP-u na adresi Andrije Hebranga 95 (poviše Love bara) u trajanju od 90 minuta s malom pauzom. Primjenjeno je dobi od 10 do 12 godina, a voditelji su Ivan Boban i Leo Mrkić.

Program se održava u sklopu 20. obljetnice titule ‘Grad Dubrovnik – prijatelj djece’, a prijave su odmah dostupne na linku: https://forms.fillout.com/t/tyfUmRATMDus

Grad Dubrovnik

URBAN & VEGGIE WEEKEND
2026-02-27 18:00 - 23:00 | Urban & Veggie Restaurant, Obala Stjepana Radića 13, Dubrovnik, Dubrovačko-neretvanska, 20000, Croatia
Pažnja, pažnja
Ispraćamo veljaču u stilu Ovaj petak i subotu od 18h do 23h vrtimo posebnu ponudu s favoritima za večernji izlazak.
TACOS (3 opcije) Hrskavi tofu u ljutom umaku, svježa salata, chilli majoneza i slatko-ljuti umak – 10€ Seitan, dimljeni BBQ umak, “cheddar” i fermentirani luk – 10€ Portobello, pesto, pico de gallo, slatko-ljuti umak i klice s češnjakom – 10€
Plata tacosa (6 kom) – 27€
Burrito sliders – 10€
Burger sliders (3 manja burgera) – 10€
Rezervirajte svoj stol na vrijeme! 095 326 2568

Koncert a capella grupe Voxford
2026-02-27 19:00 - 20:30 | Dvorana Općine Orebić, Obala pomoraca 24, Orebić, Croatia
Dragi prijatelji i posjetitelji, pozivamo vas na koncert a capella grupe Voxford u petak 27.2.2026. u 19 sati u dvorani Općine Orebić
Ova poznata grupa pjevanjem obrađuje razne domaće i svjetske hitove! Njihove obrade na TikToku imaju preko 68 milijuna pregleda, a gostovali su i na raznim koncertima naših zvijezda!
Ulaz je slobodan!
